b'\n_START_ARTICLE_\nHMS Skirmisher\n_START_SECTION_\nPalvelus\n_START_PARAGRAPH_\nHMS Skirmisher sijoitettiin palvelukseen otettaessa reserviin, jona aikana se siirrettiin Portsmouthista Devonportiin. Alus palautettiin huhtikuussa 1907 palvelukseen liitettyn\xc3\xa4  Kotilaivaston 5. h\xc3\xa4vitt\xc3\xa4j\xc3\xa4laivueen johtoalukseksi Doveriin. Se siirrettiin 1909 2. h\xc3\xa4vitt\xc3\xa4j\xc3\xa4laivueeseen. Se palasi palvelukseen toukokuussa 1909 Devonportissa oltuaan huollettavana. Alus siirrettiin elokuussa 1910 edelleen 4. h\xc3\xa4vitt\xc3\xa4j\xc3\xa4laivueeseen. Se oli huollettavana 1911-1912 Portsmouthissa, jolloin sen p\xc3\xa4\xc3\xa4aseistukseksi vaihdettiin yhdeks\xc3\xa4n nelj\xc3\xa4n tuuman tykki\xc3\xa4 ja apuaseiksi kuusi kuuden naulan tykki\xc3\xa4. Alus sijoitettiin Portsmouthissa 3. kevyt risteilij\xc3\xa4viirikk\xc3\xb6\xc3\xb6n vuoden 1913laivastoharjoituksen ajaksi. Aluksen palatessa palvelukseen hein\xc3\xa4kuussa 1913 Portsmouthissa se liitettiin 7. h\xc3\xa4vitt\xc3\xa4j\xc3\xa4laivueen johtoalukseksi._NEWLINE_Ensimm\xc3\xa4isen maailmansodan syttyess\xc3\xa4 HMS Skirmisher siirrettiin laivueensa mukana Humberiin, jossa se johti laivueen kahta viirikk\xc3\xb6\xc3\xa4. Se oli joulukuussa sijoitettuna Imminghamiin ja syyskuussa 1915 osana Humberiin sijoitettua 6. kevyt risteilij\xc3\xa4viirikk\xc3\xb6\xc3\xa4. Alus siirrettiin 1916 V\xc3\xa4limerelle ja edelleen marraskuussa 1918 Egeanmerelle sijoitettuun risteilij\xc3\xa4osastoon._NEWLINE_HMS Skirmisher palasi sodan p\xc3\xa4\xc3\xa4tytty\xc3\xa4 kes\xc3\xa4kuussa 1919 Imminghamiin, josta se siirrettiin 1920 Humberiin palveluksesta poistettavaksi. Alus myytiin 3. maaliskuuta romutettavaksi Wardille Prestoniin.'